་དང་བསྟུན་ཅི་ནུས་དང་། མི་ནུས་ཚེ་ངག་བཟླས་བྱའོ། །གཏེར་གཞུང་ན་ཡོད་པའི་བསྐྱེད་ཆོག་འདོན་པ་སྤྲོ་ནའང་མན་ངག་གཞུང་ལ། བདུན་གསུམ་ཉེར་གཅིག་བསྒྲུབས་པ་
ན༑ །འཇིག་རྟེན་ཚེ་འདིའི་ཞེན་པ་ཆོད། །ཉམས་རྟོགས་འར་མ་འུར་མ་སྐྱེ། །གསུངས་པའི་མན་ངག་ཟབ་གནད་ཅན་ནོ། །གསུམ་པ་གསང་བའི་སྒྲུབ་པ་ནི། ཧཱུྃ། འཁོར་འདས་ཡེ་སྟོང་ཀ་དག་ཀློང་། །དུག་

༄༅། །ལྔའི་རྟོག་བྲལ་ཚོམ་བུའི་དབུས། །རང་རིག་དཔལ་ལྡན་རྡོ་རྗེ་སེམས། །དཀར་པོ་ཞལ་གཅིག་ཕྱག་གཉིས་པ། །རྡོར་དྲིལ་འཛིན་པས་ཡུམ་ལ་འཁྱུད། །རྡོ་རྗེ་སྙེ་མ་སྐུ་ལ་འཁྲིལ། །
དར་དང་རིན་ཆེན་རུས་པས་བརྒྱན། །ལྔ་ལྡན་འོད་ལྔའི་ཀློང་ན་བཞུགས། །དེ་ཡི་སྤྱི་གཙུག་རལ་པའི་སྟེང་། །རྒྱལ་བ་རྡོར་འཆང་ཡབ་ཡུམ་གཉིས། །རིགས་བདག་ཚུལ་དུ་ལྷམ་མེར་བཞུགས།། ཧཱུྃ། བདེ་
ཆེན་འཁོར་ལོའི་རྩ་འདབ་དབུས། །འོད་ལྔ་མུ་ཁྱུད་འཁྱིལ་བའི་ཀློང་། །ཞེ་སྡང་རྣམ་དག་ཧེ་རུ་ཀ །བཅོམ་ལྡན་མི་བསྐྱོད་སྐུ་མདོག་སྔོ། །ཡབ་ཡུམ་གཉིས་མེད་རྡོར་དྲིལ་འཛིན། །སྐྱེ་མེད་ཧཱུྃ་གི་སྣང་གླུ་
ལེན༑ །རྩ་གནས་དཔའ་བོ་མཁའ་འགྲོ་ཀུན། །འཇའ་འོད་སྐུ་ཐིག་ཤིགས་སེ་ཤིག །གར་སྒྱུར་བདེ་ཉམས་འཁྱུགས་སེ་འཁྱུག །གསོལ་བ་འདེབས་སོ་བྱིན་གྱིས་རློབས།། ཧཱུྃ། མགྲིན་པ་ལོངས་སྤྱོད་འཁོར་
ལོའི་དབུས། །འཇའ་འོད་ལྔ་ལྡན་འཁྱིལ་བའི་ཀློང་། །ང་རྒྱལ་རྣམ་དག་ཧེ་རུ་ཀ །བཅོམ་ལྡན་རིན་འབྱུང་སྐུ་མདོག་སེར། །རིན་ཆེན་དྲིལ་འཛིན་ཡུམ་དང་འཁྲིལ། །སྐྱེ་མེད་ཧཱུྃ་གི་སྣང་གླུ་ལེན། །རྩ་གནས་
དཔའ་བོ་མཁའ་འགྲོ་ཀུན། །འཇའ་འོད་སྐུ་ཐིག་ཤིགས་སེ་ཤིག །གར་སྒྱུར་བདེ་ཉམས་འཁྱུགས་སེ་འཁྱུག །གསོལ་བ་འདེབས་སོ་བྱིན་གྱིས་རློབས།། ཧཱུྃ། ཙིཏྟ་མཆོང་གུར་སྨུག་པོའི་དབུས། །དྭངས་མ་ལྔ་

ལྡན་མུ་ཁྱུད་ཀློང་། །གཏི་མུག་རྣམ་དག་ཧེ་རུ་ཀ །རྣམ་སྣང་ཡབ་ཡུམ་སྐུ་མདོག་དཀར། །འཁོར་ལོ་དྲིལ་འཛིན་ཡུམ་དང་འཁྲིལ། །སྐྱེ་མེད་ཧཱུྃ་གི་སྣང་གླུ་ལེན། །རྩ་གནས་དཔའ་བོ་མཁའ་འགྲོ་ཀུན། །
འཇའ་འོད་སྐུ་ཐིག་ཤིགས་སེ་ཤིག །གར་སྒྱུར་བདེ་ཉམས་འཁྱུགས་སེ་འཁྱུག །གསོལ་བ་འདེབས་སོ་བྱིན་གྱིས་རློབས།། ཧཱུྃ། ལྟེ་བ་སྤྲུལ་པའི་འཁོར་ལོའི་དབུས། །འཇའ་འོད་ལྔ་ལྡན་མུ་ཁྱུད་ནང་། །འདོད་
ཆགས་རྣམ་དག་ཧེ་རུ་ཀ །བཅོམ་ལྡན་སྣང་མཐའ་སྐུ་མདོག་དཀར། །པདྨ་དྲིལ་འཛིན་ཡུམ་དང་འཁྲིལ། །སྐྱེ་མེད་ཧཱུྃ་གི་སྣང་གླུ་ལེན། །རྩ་གནས་དཔའ་བོ་མཁའ་འགྲོ་ཀུན། །འཇའ་འོད་སྐུ་ཐིག་ཤིགས་སེ་
ཤིག །གར་སྒྱུར་བདེ་ཉམས་འཁྱུགས་སེ་འཁྱུག །གསོལ་བ་འདེབས་སོ་བྱིན་གྱིས་རློབས།། ཧཱུྃ། གསང་གནས་བདེ་སྐྱོང་འཁོར་ལོའི་དབུས། །ལྔ་ལྡན་འོད་ལྔ་འཁྱིལ་བའི་ཀློང་། །ཕྲག་དོག་རྣམ་དག་ཧེ་རུ་
ཀ།བཅོམ་ལྡན་དོན་གྲུབ་སྐུ་མདོག་ལྗང་། །རྒྱ་གྲམ་དྲིལ་འཛིན་ཡུམ་དང་འཁྲིལ། །སྐྱེ་མེད་ཧཱུྃ་གི་སྣང་གླུ་ལེན། །རྩ་གནས་དཔའ་བོ་མཁའ་འགྲོ་ཀུན། །འཇའ་འོད་སྐུ་ཐིག་ཤིགས་སེ་ཤིག །གར་སྒྱུར་བདེ་
ཉམས་འཁྱུགས་སེ་འཁྱུག །གསོལ་བ་འདེབས་སོ་བྱིན་གྱིས་རློབས།། ཧཱུྃ། བ་སྤུ་བྱེ་བ་ས་ཡ་དང་། །དྭངས་མ་དཀར་དམར་གཞལ་ཡས་སུ། །བདེ་སྟོང་དཔའ་བོ་མཁའ་འགྲོ་རྣམས། །སྐུ་མདོག་ཕྱག་

༄༅། །མཚན་རྡོར་དྲིལ་འཛིན། །ཡབ་ཡུམ་གཉིས་སུ་མེད་པར་འཁྲིལ། །སྐྱེ་མེད་ཧཱུྃ་གི་སྣང་གླུ་ལེན། །རྩ་གནས་དཔའ་བོ་མཁའ་འགྲོ་ཀུན། །འཇའ་འོད་སྐུ་ཐིག་ཤིགས་སེ་ཤིག །གར་སྒྱུར་
བདེ་ཉམས་འཁྱུགས་སེ་འཁྱུག །གསོལ་བ་འདེབས་སོ་བྱིན་གྱིས་རློབས།། ཧཱུྃ། འཁོར་ལོ་ལྔ་ཡི་ལྷ་ཚོགས་རྣམས། །ཡེ་ཤེས་ལྔ་རུ་རང་གསལ་ནས། །དུག་ལྔ་འཛིན་པ་རང་དག་སྟེ། །སྐུ་ལྔ་ཡེ་ཤེས་དངོས་
གྲུབ་སྩོལ། །སྐྱེ་མེད་ཧཱུྃ་གི་སྣང་གླུ་ལེན། །རྩ་གནས་དཔའ་བོ་མཁའ་འགྲོ་ཀུན། །འཇའ་འོད་སྐུ་ཐིག་ཤིགས་སེ་ཤིག །གར་སྒྱུར་བདེ་ཉམས་འཁྱུགས་སེ་འཁྱུག །གསོལ་བ་འདེབས་སོ་བྱིན་གྱིས་རློབས།།
ཧཱུྃ་ཧཱུྃ་ཧཱུྃ་ཧཱུྃ་ཧཱུྃ། ཞེས་གཏེར་གཞུང་ནང་བཞིན་དང་། རིག་འཛིན་རྗེའི་ལྗགས་སྒྲིག་གི། ཧཱུྃ། བདེ་ཆེན་ཀ་དག་ཞིང་ཁམས་སུ། །ཆོས་སྐུ་ཀུན་བཟང་ཡབ་ཡུམ་དང་། །ལྔ་ལྡན་ཐིག་ལེའི་ཞིང་ཁམས་སུ། །
ལོངས་སྐུ་ཞི་ཁྲོ་རབ་འབྱམས་དང་། །སྣ་ཚོགས་འགྲོ་འདུལ་ཞིང་ཁམས་སུ། །སྤྲུལ་སྐུ་དགའ་རབ་རྡོ་རྗེ་ཡང་། །སྐྱེ་མེད་ཧཱུྃ་གི་སྣང་གླུ་ལེན། །རྩ་གནས་དཔའ་བོ་མཁའ་འགྲོ་ཀུན། །འཇའ་འོད་སྐུ་ཐིག་ཤིགས་
སེ་ཤིག །གར་སྒྱུར་བདེ་ཉམས་འཁྱུགས་སེ་འཁྱུག །གསོལ་བ་འདེབས་སོ་བྱིན་གྱིས་རློབས། །སོ་ས་གླིང་གི་དུར་ཁྲོད་ནས། །རིག་འཛིན་ཤྲཱི་སིང་ཧ་དང་། །སྐྱེ་འཆི་གཉིས་བྲལ་ཞིང་ཁམས་སུ། །ཚེ་བདག་

པདྨ་ཐོད་ཕྲེང་དང་། །འཇའ་ལུས་འོད་ལྔའི་ཞིང་ཁམས་སུ། །མ་གཅིག་ཡེ་ཤེས་མཚོ་རྒྱལ་ཡང་། །སྐྱེ་མེད་ཧཱུྃ་གི་སྣང་གླུ་ལེན། །རྩ་གནས་དཔའ་བོ་མཁའ་འགྲོ་ཀུན། །འཇའ་འོད་སྐུ་ཐིག་ཤིགས་སེ་ཤིག །
གར་སྒྱུར་བདེ་ཉམས་འཁྱུགས་སེ་འཁྱུག །གསོལ་བ་འདེབས་སོ་བྱིན་གྱིས་རློབས། །སྣང་སྲིད་རྣམ་དག་ཞིང་ཁམས་སུ། །སྣ་ནམ་རྡོ་རྗེ་བདུད་འཇོམས་དང་། །སྐུ་ལྔ་ལྷུན་གྲུབ་ཞིང་ཁམས་སུ། །རིག་འཛིན་
དངོས་གྲུབ་རྒྱལ་མཚན་དང་། །གདུལ་བྱ་སྨིན་གྲོལ་ཞིང་ཁམས་སུ། །གཏེར་སྟོན་གར་དབང་རྡོ་རྗེ་ཡང་། །སྐྱེ་མེད་ཧཱུྃ་གི་སྣང་གླུ་ལེན། །རྩ་གནས་དཔའ་བོ་མཁའ་འགྲོ་ཀུན། །འཇའ་འོད་སྐུ་ཐིག་ཤིགས་སེ་
ཤིག །གར་སྒྱུར་བདེ་ཉམས་འཁྱུགས་སེ་འཁྱུག །གསོལ་བ་འདེབས་སོ་བྱིན་གྱིས་རློབས། །རྣམ་དག་འོད་གསལ་ཞིང་ཁམས་སུ། །མཆོག་གྲུབ་ཉི་ཟླ་ཀློང་གསལ་དང་། །ཐུགས་རྗེ་ཀུན་ཁྱབ་ཞིང་ཁམས་
ནས༑ །འཇིགས་བྲལ་ཆོས་ཀྱི་དབང་ཕྱུག་དང་། །གར་བཞུགས་རྣམ་དག་ཞིང་ཁམས་སུ། །རྒྱལ་བ་གར་གྱི་དབང་ཕྱུག་དང་། །སྤྱི་གཙུག་ཉི་ཟླའི་གདན་སྟེང་ནས། །དྲིན་ཅན་རྩ་བའི་བླ་མ་ཡང་། །སྐྱེ་མེད་ཧཱུྃ་
གི་སྣང་གླུ་ལེན། །རྩ་གནས་དཔའ་བོ་མཁའ་འགྲོ་ཀུན། །འཇའ་འོད་སྐུ་ཐིག་ཤིགས་སེ་ཤིག །གར་སྒྱུར་བདེ་ཉམས་འཁྱུགས་སེ་འཁྱུག །གསོལ་བ་འདེབས་སོ་བྱིན་གྱིས་རློབས། །གཏེར་གནས་མཁའ་

༄༅། །འགྲོའི་གསང་མཛོད་ནས། །རྡོར་སེམས་ཐུགས་ཀྱི་མེ་ལོང་དང་། །དམ་ཚིག་གཙང་མའི་ཞིང་ཁམས་ནས། །མཆེད་ལྕམ་རྡོ་རྗེ་སྤུན་གྲོགས་དང་། །རབ་འཇིགས་འབར་བའི་ཞིང་
ཁམས་ནས། །སྔགས་སྲུང་ཨེ་ཀ་ཛཱ་ཊི་ཡང་། །སྐྱེ་མེད་ཧཱུྃ་གི་སྣང་གླུ་ལེན། །རྩ་གནས་དཔའ་བོ་མཁའ་འགྲོ་ཀུན། །འཇའ་འོད་སྐུ་ཐིག་ཤིགས་སེ་ཤིག །གར་སྒྱུར་བདེ་ཉམས་འཁྱུགས་སེ་འཁྱུག །གསོལ་བ་
འདེབས་སོ་བྱིན་གྱིས་རློབས།། ཧཱུྃ་ཧཱུྃ་ཧཱུྃ་ཧཱུྃ་ཧཱུྃ། བཛྲ་གུ་རུ་དེ་ཝ་ཌཱཀྐི་ནཱི་ཧྲཱི་མ་ཧ་རི་ནི་ས་ར་ཙ་ཧྲཱི་ཡ་ཙིཏྟ་ཧྲིང་ཧྲིང་ས་མ་ཡ་ཛཿ ཛཿཧཱུྃ་བཾ་ཧོཿ ཞེས་ངག་འདོན་དང་ལྷན་དུ་གསལ་བཏབ། རང་ཉིད་རྡོ་རྗེ་སེམས་
དཔའ་ཁྲོ་ཆགས་གི་ཉམས་ཅན་མཆེ་བའི་མྱུ་གུ་ཅུང་ཟད་འཛུམ་པ་རིན་པོ་ཆེ་དང་རུས་པས་བརྒྱན་པའི་སྐུ་ནང་དུ་རྩ་གསུམ་འཁོར་ལོ་ལྔའི་རིམ་པ་གཏུམ་མོའི་འབར་འཛག་བཞིན་གསལ་བའི། རྩ་འཁོར་ལྟེ་བར་
རིགས་ལྔ་ཧེ་རུ་ཀ རྩ་འདབ་ལ་རང་རིག་གྱི་དཔའ་བོ་མཁའ་འགྲོ་ཐམས་ཅད་ཡབ་ཡུམ་འཁྲིལ་སྦྱོར་རྗེས་ཆགས་ཀྱི་ཏིང་ངེ་འཛིན་ལ་གཞོལ་བ་ཁམས་དཀར་དམར་བ་སྤུ་བྱེ་བ་ས་ཡ་ལ་སོགས་པ་རེ་རེ་ལ་ཡང་
དཔའ་བོ་མཁའ་འགྲོ་བསམ་གྱིས་མི་ཁྱབ་པ་གནས་ཤིང་རིགས་བདག་རྡོ་རྗེ་འཆང་དང་བརྒྱུད་པའི་བླ་མ་རྣམས་ཀྱང་འཇའ་འོད་སྐུ་ཐིག་གི་ཀློང་དུ་མེར་མེར་ཧཱུྃ་གི་སྒྲ་དིར་དིར། བདེ་བ་ཆེན་པོའི་རོལ་སྟབས་ཤིག་

ཤིག སྣང་སྲིད་ཐམས་ཅད་གཡོ་ཞིང་འགུལ་འགུལ། སྐུ་གསུམ་གྱི་སྟོན་པས་བདག་ལ་དབང་བསྐུར་དབུགས་དབྱུང་བར་བསམ་ནས། ཧཱུྃ་ཧཱུྃ་ཧཱུྃ་ཧཱུྃ་ཧཱུྃ། ཞེས་བདུན་ཕྲག་གཅིག་ཏུ་ཧཱུྃ་ལྔ་བརྩེགས་བཟླའོ། །དེ་
ནས་དམིགས་པ་གོང་བཞིན་ནས། ཨོཾ་ཨཱཿཧཱུྃ་སྭཱ་ཧཱ། ཞེས་རིགས་ལྔ་སྤྱི་དྲིལ་ལ་འབུམ་ཕྲག་ལྔ་བཟླའོ། །ཡང་ལྷ་ཚོགས་རྣམས་ཀྱི་སྐུ་ལས་འོད་ཟེར་འཕྲོས་པས་ཞི་རྒྱས་དབང་དྲག་གི་ལས་ཐམས་ཅད་དང་
བཅས་པ་ཐོགས་མེད་དུ་འགྲུབ་པར་བསམ་ལ། བཛྲ་གུ་རུ་དེ་ཝ་ཌཱཀྐི་ནཱི་ཧྲཱི་མ་ཧ་རི་ནི་ས་ར་ཙ་ཧྲཱི་ཡ་ཙིཏྟ་ཧྲིང་ཧྲིང་ས་མ་ཡ་ཛཿཛ༔ ཛཿཧཱུྃ་བཾ་ཧོཿ ཞེས་ལས་སྦྱོར་གྱི་ཚུལ་དུ་བདུན་གཅིག་ཙམ་བཟླས་ཏེ་ཁྱོན་ཕྱི་
ནང་གསང་གསུམ་ལས་སྦྱོར་དང་བཅས་ཟླ་བ་དགུ་ལ་རྫོགས་པ་ནི། སྔོན་སྐལ་ལྡན་རྒྱལ་པོ་ཛཿས། དཔལ་རྡོ་རྗེ་སེམས་དཔའ་ཟླ་བ་དགུའི་རིང་སྒྲུབ་ཚུལ་དང་། ཐེག་པ་རིམ་དགུ་ལ་སོགས་པའི་དཔེ་དོན་
རྟགས་ཀྱི་རྟེན་འབྲེལ་ཡང་ཤིན་ཏུ་བཟང་བ་ཞིག་མཆིས་སོ། །གྲངས་ཚད་འགའ་ཞིག་ཞག་གི་ངེས་པ་ལས་གསལ་བ་མེད་ཅིང་མཚན་མའི་རྟགས་ལུས་ངག་ཡིད་གསུམ་རིག་འཛིན་བཞིའི་གོ་སར་བགྲོད་པའི་
མཐར་ཕྱིན་པའི་ལམ་སྟེགས་དང་འབྲས་བུ་ཇི་ལྟ་བུ་འབྱུང་བ་ཉིད་དོ། །གསང་སྒྲུབ་ཀྱི་ཐུགས་སྲོག་དང་ལས་བཞིའི་ཤམ་བུ་ནི་ཞལ་ལས་ཤེས་སོ། །དེ་ཡང་ཕྱི་སྒྲུབ་ཚོགས་ཞིང་དུས་དཀྱིལ་འཁོར་དམིགས་བསལ་

༄༅། །བཤམས་མི་དགོས་ཀྱང་། ཚོགས་བསགས་སྒྲིབ་སྦྱོང་གི་ཆེད་མཆོད་པ་རྣམ་ལྔ་ལ་སོགས་པ་ཅི་འབྱོར་དང་རྡོར་སེམས་མཆོད་གཏོར་བཤམས། སྒྲུབ་རྫས་ཤེལ་རྡོ་ནི་རྡོ་རྗེ་སེམས་དཔའི་
ཐུགས་ཀྱི་མེ་ལོང་ཞེས་སྒྲུབ་ཐབས་ཕལ་ཆེར་ལས་གསུངས། བཏགས་གྲོལ་ཡང་སངས་རྒྱས་ཐམས་ཅད་ཀྱི་སྲས་གཅིག་པུ་ངེས་པའི་དོན་དུ་རྒྱལ་བའི་གདུང་ཚབ་ཡིན་ཅིང་། སྐུ་གསུང་ཐུགས་རྟེན་གཞན་ཡང་
གང་འཛོམས་ཕྱག་འཚལ་ཡུལ་དུ་ངེས་པར་དགོས། ནང་སྒྲུབ་ཏུ་མདུན་བསྐྱེད་ཀྱི་དམིགས་རྟེན་བཅའ་ཞིང་སྒྲུབ་མཚམས་བདག་འཇུག་གམ་དངོས་གྲུབ་ལེན་ཆོག་བགྱི། གསང་སྒྲུབ་དུས་འཁོར་ལོ་ཤེལ་རྡོ་དར་
སྣ་ལྔས་དྲིལ་ཏེ་རང་གི་ལུས་ལ་འཆང་ཞིང་། སྲོག་གཅོད་སྤོང་བ་སོགས་དམ་ཚིག་དང་ལྡན་པས་བཟླས་བརྗོད་བྱས་ན། དགེ་བའི་འགྱུར་དཔག་ཏུ་མེད་པར་འཕེལ་བའི་དགོས་པ་ཤིན་ཏུ་ཆེ། གདན་ཐོག་གཅིག་
ཏུ་སྒྲུབ་པ་ཡོངས་རྫོགས་མ་ཚང་ཡང་ལེ་ཚན་རེ་རེ་བཞིན་ཉམས་སུ་ལེན་ལ། མཚམས་དགྲོལ་རྒྱུའི་སྔ་ཐུན་ནས་ཆོས་སྐྱོང་གི་གཏོར་འབུལ་གཏང་རག་བཏང་ནས། ཆད་ལྷག་གི་ཉེས་པ་བཤགས་ཤིང་སྒྲུབ་
སྔགས་རྣམས་ཀྱི་ཤམ་བུར། སརྦ་སིདྡྷི་ཧཱུྃ་ཛཿབཏགས་ནས་ཅུང་ཟད་བཟླས་ཤིང་དངོས་གྲུབ་བསྐུལ་ཏེ་སྒྲུབ་གཏོར་གནས་གསུམ་དུ་བཞག་ནས་དབང་ལེན། རྫོགས་རིམ་བསྡུ་བ་དང་། མཚམས་ཐོ་གྲོལ་བ་

སོགས་གསང་སྔགས་སྤྱིའི་རིགས་འགྲེ་བཞིན་བྱ། གཞན་ཡང་བསྙེན་སྒྲུབ་ཐམས་ཅད་ཀྱི་ཁ་སྐོང་ཞི་བའི་སྦྱིན་སྲེག་བྱེད་པར་སྤྲོ་ནའང་། རིག་འཛིན་གཏེར་བདག་གླིང་པའི་རྣམ་གྲོལ་ལམ་བཟང་གི་རྒྱས་འགེབས་
མ་གཏོགས་གཞུང་འདིར་ད་ལྟ་ཁྲིགས་ཆགས་ཤིག་མ་མཆིས་སོ། །ཟབ་ཆོས་འདིའི་སྣེ་ཟིན་རེ་ཙམ་གང་ཟག་གིས་ཉམས་སུ་བླངས་པ་དེ་ཡང་དཔལ་ཀུན་ཏུ་བཟང་པོའི་དགོངས་དོན་རྟོགས་པར་འགྱུར་བ་ནི་རང་
གཞུང་ལས། ཆོས་འདིའི་ཉམས་ལེན་སུས་བྱས་པ། །ཀུན་ཏུ་བཟང་དང་དགོངས་པ་མཉམ། །ཞེས་དང་། སྙིགས་དུས་དུག་ལྔ་རགས་པའི་དུས། །ཡུན་རིང་བསྒྲུབ་པའི་ལོང་མེད་ཅིང་། །ལེ་ལོ་བྱ་བས་
གཡེངས་པ་རྣམས། །པདྨའི་ཐུགས་ཏིག་ཉམས་སུ་ལོངས། །ཞེས་གསུངས་སོ། །ཡང་གསང་དེ་ཁོ་ན་ཉིད་གུད་དུ་སྦས་པ་ནི། བསྙེན་ཡིག་དཀྱུས་སུ་དགོད་པར་མི་ནུས་པས། རྡོ་རྗེ་སློབ་དཔོན་གྱིས་བཀའ་རྒྱ་
དཀྲོལ་ནས་བསྒྲུབ་པར་བྱའོ། །དེ་ལྟར་རྡོ་རྗེ་སེམས་དཔའ་འདི་ཉིད་ཀྱི། བསྙེན་སྒྲུབ་འཕྲིན་ལས་ཀྱི་ཚུལ་ལ། རྗེ་བཙུན་ཆེན་པོ་ཆོས་ཀྱི་དབང་ཕྱུག་གི་ལས་བྱང་གི་བཟླས་པའི་གསལ་བྱེད་ཅུང་ཟད་མཛད་པ་མ་གཏོགས། ཕྱིས་ཤིག་སྣང་བའི་དགོངས་
བཞེད་ལས་མ་གྲུབ་པ། རིག་འཛིན་ཉི་ཟླ་ཀློང་གསལ་གྱི་གསུང་རྒྱུན་ཉམས་ལེན་སྙིང་ནས་བྱེད་པར་ལྷུག་པར་སྩོལ་མོད་ཀྱང་ཡིག་ཐོག་ཏུ་ཆེར་མ་འཁོད་པ་ལས། འོན་ཀྱང་གོང་མའི་དཔོན་སློབ་ཁ་ཤས་དང་རིག་འཛིན་དཔལ་བཟང་གི་ཞལ་སློབ་དར་མའི་མཚན་

༄༅། །ཅན་སོགས་ཀྱི་ཟིན་བྲིས་འདུག་པར་ཅུང་ཟད་མི་འདྲ་བ་སོགས་ལ་མཐའ་དཔྱོད་དང་། རྩ་བའི་དགོངས་དོན་ལེགས་པར་བརྟགས་ཤིང་། ཀུན་མཁྱེན་ཆེན་པོའི་གསུང་ངག་བྱིན་རླབས་ཀྱི་གོ་སྐལ་རང་ཉིད་ཀྱིས་རྒྱུད་ལ་འབྱོར་བའི་
མཐུས་བསྙེན་ཡིག་ཟབ་མོ་ཆོས་ཀྱི་ཐིག་ལེ་ཞེས་བྱ་བ་འདི་རང་གི་ལྷག་བསམ་གྱི་རྒྱུ་དང་རྣལ་འབྱོར་དབང་ཕྱུག་དཀོན་མཆོག་ཆོས་འཕེལ། ཁྲག་འཐུང་རིག་འཛིན་རྣམ་རྒྱལ། འཕྲིན་ལས་པ་པདྨ་རིན་ཆེན་རྣམས་ཀྱིས་ལྷ་རྫས་དངུལ་གྱི་རྟེན་བཅས་ཡུན་རིང་མོ་ནས་
ཡང་ཡང་བསྐུལ་ཞིང་ཉེ་ཆར་རང་གི་སློབ་བུ་བཀྲ་ཤིས་རྒྱལ་མཚན་མདོ་ཁམས་སུ་འགྲོ་ཉེར་ནན་ཏན་བསྐུལ་བའི་རྐྱེན་གྱིས། གར་གི་དབང་ཕྱུག་པདྨ་འདུས་པ་རྩལ་འཕྲིན་ལས་རྣམ་པར་རྒྱལ་བས་ཆུ་བོ་གསེར་ལྡན་གྱི་འ